Publication: Magyar Közlöny
Issue: MK-2001-110 (Year: 2001, Number: 110)
Era: 1990-2004
Section: 26/2001. (VII. 27.) OM rendelet előírásai szerint kialakított szakmai vizsgabizottság előtt kell letenni.
Paragraph Index: 28

3. A szakmai vizsgán számon kérhető feladatok a szint megjelölésével A vizsgakövetelmények megegyeznek a képzési követelményekben tantárgyanként meghatározott követelményekkel és követelményszintekkel. Az írásbeli és a szóbeli vizsgarészen — írásban és szóban — a jogi és szakmai ismeretek, ismeret és jártasság követelményszintű anyagrészeit, míg a gyakorlati vizsgarészen a szakmai és az önvédelmi ismeretek területéről a jártasság követelményszintű témakörök bemutatását, illetve alkalmazni tudását kell számon kérni. Elméleti vizsga szakanyaga és időtartama Írásbeli vizsga: Az egyes tantárgyak témaköreiből összeállított, a belügyminiszter által jóváhagyott tételek szerint a szakképesítés egészét átfogó feladatsort kell megoldani. A vizsga időtartama: 120 perc. Szóbeli vizsga: A belügyminiszter által jóváhagyott szóbeli tételsorokból — a jogi ismeretek tantárgyból egy, — a szakmai ismeretek tantárgyból két témakör felhasználásával kialakított tétel. Gyakorlati vizsga szakanyaga és időtartama a belügyminiszter által meghatározott szakmai követelmények alapján: — szakmai ismeretek tantárgyból egy, a jártasság követelményszintű témakörök felhasználásával kialakított feltevés (szituáció) megoldása, — önvédelmi ismeretek tantárgyból három meghatározott gyakorlat bemutatása. A vizsga időtartama: max. 30 perc/fő.

Source: https://magyarkozlony.hu/hivatalos-lapok/a10524c3795aad5ff94a7c153b24ce658eda5f57/dokumentumok/463c80c96c696a7408518b237e742652cacc4b56/letoltes